Ḩamās

Ḩamās (akronüüm araabiakeelsest fraasist حركة المقاومة الاسلامية Ḩarakah al-Muqāwamah al-Islāmiyyah 'Islami Vastupanuliikumine' ja ühtlasi araabiakeelne sõna tähenduses 'ind') on Palestiina sunniitlik poliitiline ja usuline partei. 

Hamās loodi sunniitliku rühmitusena palestiinlaste esimese ülestõusu alguses 1987. aastal. 

2006. aastal võitis Ḩamās ülekaalukalt esimesed Palestiina parlamendivalimised. 

Ḩamās on tihedalt seotud Muslimite Vennaskonnaga ja püüab rajada praegusel Iisraeli, Jordani Läänekalda ja Gaza tsooni alal islami teokraatiat. Ta võtab endale õiguse selle nimel relvadega võidelda ning rajada islamiriik pealinnaga Jeruusalemmas. Üks Ḩamāsi rajajatest ‘Abd al-‘Azīz ar-Rantīsī olevat kord väitnud, et liikumise eesmärk on "kõrvaldada Iisrael maakaardilt". Teise intifāḑah' (al-Aqsā intifāḑah) ajal võttis Ḩamās endale vastutuse enamiku Iisraelis suitsiiditerrorirünnakute eest.  

Euroopa Liit, Kanada, Ameerika Ühendriigid ja Iisrael peavad Ḩamāsi terroriorganisatsiooniks. Ḩamāsi rünnakud Iisraeli tsiviilisikute vastu ja tema teised inimõiguste rikkumised on hukka mõistnud ÜRO Inimõiguste Komisjon, Amnesty International ja Human Rights Watch.   

2006. aasta Palestiina parlamendivalimistel jaanuaris 2006 sai Ḩamās pisut alla 80-protsendilise valimisaktiivsuse juures 58% häältest. Iisraeli-Palestiina konflikti vahendada püüdvad välisriigid on näinud selles suurt tagasilööki. Ameerika Ühendriigid on teatanud, et ei tee tegemist Ḩamāsiga, kuni Ḩamās ütleb lahti terrorismi toetamisest ja tunnustab Iisraeli riigi õigust olemasolule. Need nõudmised on otseses vastuolus Ḩamāsi praeguse põhikirjaga. Iisraeli president Moshe Katsav ja endine peaminister Shimon Peres on öelnud, et kui Ḩamās tunnustab Iisraeli õigust olemasolule ja loobub terrorist, tuleks Iisraelil selle organisatsiooniga läbirääkimisi alustada.

31. jaanuaril 2015 kuulutas Egiptuse kohus Gaza sektoris võimul oleva Palestiina rühmituse Ḩamās sõjalise tiiva terroriorganisatsiooniks.

Ḩamāsi asutajad
Sheikh Ḩasan Yūsuf
Sheikh Aḩmad Yāsīn
Muhammad Jamal al-Natsheh
Jamal Mansour
Mahmud Muslih
Jamil Hamami
Ayman Abu Taha

Ḩamāsi terroritegevus
Ḩamāsi liikumine kasutab oma poliitiliste eesmärkide saavutamiseks Iisraeli riigi juhtide ning Iisraeli elanike hirmutamist massiliste eraisikute vastu suunatud pommirünnakutega. Terrorirünnakute läbiviimiseks kasutab Ḩamāsi liikumine ennast ohverdavaid islamifanaatikuid, kes kinnitades suure lõhkejõuga lõhkekehad enda külge või transportvahendisse, õhivad need rahva kogunemiskohtades.

Iisraeli sisejulgeolekuametkondade tehtava kõrge kvalifikatsiooniga julgeolekutöö tulemusena on võimalikud terroriaktid Iisraeli riigijuhtide vastu ära hoitud (nt 2001. aastal Shim'on Perese vastu),. 

Ḩamāsi jaoks töötava pommimeistri – Jordaania inseneri freelance terrorist Abdullah Barghouti tehtud lõhkekehadega panid Ḩamāsi enesetaputerroristid toime terroriaktid 2001. aasta juunis Tel Avivi delfinaariumi klubis (Dolphinarium club) ja augustis Jeruusalemmas Sbarro restoranis.

Ründerelvad

QASSAM1 (115 mm / 5 kg / 4,5 km / Gaza ) (kassam-rakett, vt Qassam rocket ja Palestinian rocket arsenal )
ROCKET (107 mm / 18 kg / 8,5 km / Iraan)
QASSAM2 (115 mm / 10 kg / 12 km / Gaza) (Kassam)
QASSAM3 (115 mm / 20 kg / 16 km / Gaza) (Kassam)
ROCKET (122 mm / 18,4 kg / 30 km / Iraan)
S-40 (? / ? / 40 km / Gaza)
FAJR-3 (240 mm / 90 kg / 43 km / Iraan)
S-55 (? / ? / 55 km / Iraan)
M75 (120 mm / ? / 75 km / Iraan)
FAJR-5 (333 mm / 175 kg / 75 km / Iraan)

Vaata ka
 Fataḩ, Marwan Barghouti
 Ḩizb Allāh ehk Hezbollah
 Yahya Abd-al-Latif Ayyash (يحيى عياش‎)(1966–1996)

Viited

Välislingid
 Hamas ei taha siiani leppida Iisraeli riigi olemasoluga EPL, 31. detsember 2008

Hamas
Hamas
Hamas
Terrorirühmitused